R O M Â N I A 

JUDEŢUL GORJ

MUNICIPIUL TÂRGU-JIU                                                                                PROIECT
HOTĂRÂRE
privind înfiinţarea Grupului de Consilieri Obşteşti ai Municipiului Tg-Jiu şi aprobarea statutului Grupului de Consilieri Obşteşti ai Municipiului Tg-Jiu

Consiliul Local al Municipiului Târgu-Jiu, judeţul Gorj

Având în vedere:

· prevederile Legii nr.52/2003 privind transparenţa decizională în administraţia publică;

· prevederile Legii nr.544/2001 privind liberul acces la informaţiile de interes public, cu modificările şi completările ulterioare;

· prevederile OG nr.27/2002 privind reglementarea activităţii de soluţionare a petiţiilor, cu modificările şi completările ulterioare;

· prevederile HG nr.878/2005 privind accesul publicului la informaţia privind mediul, cu modificările şi completările ulterioare;

- prevederile art.36 alin.2 lit. d şi e din Legea nr.215/2001 privind administraţia publică locală, republicată;

-  avizul comisiilor de specialitate;

În temeiul art. 45 şi art.115 alin.1 lit.b din Legea nr. 215/2001, privind administraţia publică locală;

HOTĂRĂŞTE:

Art.1.  Se aprobă înfiinţarea Grupului de Consilieri Obşteşti ai Municipiului Tg-Jiu, organism consultativ fără personalitate juridică.
Art.2. Se aprobă statutul Grupului de Consilieri Obşteşti ai Municipiului Tg-Jiu, în forma şi conţinutul din anexă, care face parte integrantă din prezenta hotărâre.
Art.3.  Prevederile prezentei hotărâri vor fi duse la îndeplinire de Direcţia Administraţie Publică Locală şi Centrul pentru Informarea Cetăţenilor.
INIŢIATORUL PROIECTULUI DE HOTĂRÂRE,

           PRIMAR,                                               SE AVIZEAZĂ PENTRU LEGALITATE,

         Dr. ing. Florin Cârciumaru                                               SECRETAR,

                                                                                          Elena Ungureanu

ANEXĂ la HCL nr.______________ din ___________________2010

STATUTUL GRUPULUI DE CONSILIERI OBŞTEŞTI AI MUNICIPIULUI TG-JIU

            Capitolul I – Dispoziţii Generale

Art.1. Grupul de Consilieri Obşteşti ai Municipiului Tg-Jiu este un organism consultativ, fără personalitate juridică, constituit pe lângă Primăria Municipiului Tg-Jiu şi care are ca scop perfectarea mijloacelor de schimb informaţional între administraţia publică locală a Municipiului Tg-Jiu şi cetăţeni, în vederea unei mai bune gospodăriri a Municipiului Tg-Jiu, precum şi a unei implicări mai largi a cetăţenilor în procesul de adoptare şi aplicare a deciziilor de interes public.
Art.2. Prin activitatea desfăşurată de Grupul de Consilieri Obşteşti ai Municipiului Tg-Jiu se va realiza o mai mare şi mai eficientă implicare cetăţenească pentru îmbunătăţirea performanţelor administraţiei publice locale a Municipiului Tg-Jiu şi participă cu iniţiative, măsuri şi recomandări la buna administrare prin gestionarea treburilor publice ale comunităţii în legătură cu problemele generale ale cetăţenilor din Municipiul Tg-Jiu, punându-şi astfel la dispoziţia şi în beneficiul colectivităţii locale cunoştinţele.
Art.3. Grupul de Consilieri Obşteşti ai Municipiului Tg-Jiu va funcţiona pe perioada mandatului Consiliului Local. Prelungirea mandatului Grupului de Consilieri Obşteşti ai Municipiului Tg-Jiu, precum şi desfiinţarea acestuia se va face prin hotărâre a  Consiliului Local al Municipiului Tg-Jiu.
          Capitolul II – Obiectivele Grupului de Consilieri Obşteşti ai Municipiului Tg-Jiu

Art.4. Realizarea scopului constituirii Grupului de Consilieri Obşteşti ai Municipiului Tg-Jiu va fi urmărit prin îndeplinirea următoarelor obiective:

· asigurarea dreptului cetăţeanului de a avea acces la orice informaţie cu caracter public;

· îmbunătăţirea comunicării între instituţiile administraţiei publice locale a Municipiului Tg-Jiu şi comunitatea locală;

· implicarea cetăţenilor în administrarea municipiului, prin obţinerea dreptului de a participa, cu caracter consultativ, la deciziile adoptate de administraţia publică locală a Municipiului Tg-Jiu;

· aducerea la cunoştinţa autorităţilor locale ale Municipiului Tg-Jiu atât a nevoilor şi grijilor cetăţenilor, cât şi formularea unor eventuale sugestii privind modul de rezolvare a unor probleme;
· formularea unor recomandări privind modernizarea serviciilor publice şi a infrastructurii locale;

· identificarea eventualelor resurse umane, financiare, materiale, care ar putea contribui la îmbunătăţirea administrării treburilor publice în municipiu (soluţii pentru o mai bună utilizare a acestora).

În realizarea scopului şi a obiectivelor propuse, Grupul de Consilieri Obşteşti va comunica cu persoana desemnată din cadrul Primăriei Municipiului Tg-Jiu să coordoneze activitatea grupului.

Capitolul III – Membrii Grupului de Consilieri Obşteşti ai Municipiului Tg-Jiu

Art.5. Membrii Grupului de Consilieri Obşteşti sunt reprezentanţi ai asociaţiilor de proprietari, ai organizaţiilor neguvernamentale şi a instituţiilor publice din Municipiul Tg-Jiu, alte persoane fizice, reprezentativi pentru structura comunităţii locale (teritorială, demografică, etnică, confesională, profesională etc.).
Art.6. Membrii Grupului de Consilieri Obşteşti au următoarele drepturi:

· de a-şi exprima liber opiniile proprii;

· de a participa la toate acţiunile Grupului de Consilieri Obşteşti.

Art.7.  Membrii Grupului de Consilieri Obşteşti au următoarele îndatoriri:

· să contribuie personal la realizarea scopurilor şi a obiectivelor propuse;
· de a-şi respecta integral angajamentele asumate la dobândirea calităţii de membru al Grupului de Consilieri Obşteşti;
· să semnaleze deficienţele constatate şi să facă recomandări Primarului şi Consiliului Local al Municipiului Tg-Jiu asupra măsurilor ce trebuie luate pentru îmbunătăţirea serviciilor prestate cetăţenilor de administraţie locală a Municipiului Tg-Jiu.
Raporturile dintre membrii Grupului de Consilieri Obşteşti se vor desfăşura pe baza principiului colegialităţii.

Art.8. Calitatea de membru al Grupului de Consilieri Obşteşti se solicită prin cererea adresată Primarului Municipiului Tg-Jiu sau pe bază de recomandare din partea instituțiilor și organizațiilor prevăzute la art.5.  Decizia de acceptare sau retragere a calității de membru este de competența Grupului de Consilieri Obşteşti.

Art.9. Excluderea din rândurile membrilor Grupului de Consilieri Obşteşti se face cu majoritatea simplă a voturilor și poate interveni atunci când:

- sunt deformate informațiile în scopul dobândirii de foloase de orice fel;

- sunt folosite practici nedemne în raporturile cu autoritatea publică locală, cu instituţii sau cu cetățenii;

- nu justifică prin activitate riguroasă, constantă și constructivă calitatea de membru al Grupului de Consilieri Obşteşti.

Capitolul IV – Organizare și Funcţionare 

Art.10. Grupul de Consilieri Obşteşti se înființează prin Hotărâre Consiliului Local Municipiul Tg-Jiu.
Art.11. Perioada mandatului pentru membrii Grupului de Consilieri Obşteşti este perioada mandatului autorităţilor administrației publice locale ale Municipiului Tg-Jiu, cu posibilitatea unor modificări în funcție de gradul de participare și respectiv de hotărârea unilaterală de a nu mai face parte din Grup.
Art.12. Grupul de Consilieri Obşteşti își desfășoară activitatea în ședințe ordinare o dată la trei luni și în ședințe extraordinare la cererea Primarului Municipiului Tg-Jiu, cu înscrierea în convocator a problemelor ce se vor dezbate. 

Art.13. Grupul de Consilieri Obşteşti va avea următoarea structură de lucru:

- grupele de lucru pe domenii de activitate și zone pentru monitorizarea principalelor probleme care preocupă cetățenii din municipiu și elaborarea de proiecte pentru soluționarea acestora;

- echipele de lucru din teritoriu care sunt desemnate să rezolve problemele monitorizate.

Pentru buna desfășurare a activității Grupului de Consilieri Obşteşti Municipiul Tg-Jiu, Primarul va emite dispoziții.

Art.14. La ședințele Grupului de Consilieri Obşteşti vor participa, după caz, șefii serviciilor și direcțiilor din Primăria Municipiului Tg-Jiu, cât și membrii Consiliului Local al Municipiului Tg-Jiu, spre a informa despre soluţionarea deficienţelor şi propunerilor făcute pentru domeniul de activitate.

Art.15. Primăria Municipiului Tg-Jiu va asigura spațiul necesar desfășurării ședințelor Grupului de Consilieri Obşteşti și desfășurării activității.
Art.16. Grupul de Consilieri Obşteşti are următoarele atribuții:

a) să semnaleze deficiențele constatate și să facă recomandări Primăriei Municipiului Tg-Jiu asupra măsurilor ce trebuie luate pentru îmbunătățirea serviciilor prestate cetățenilor prin intermediul administrației locale;

b) să facă propuneri pentru îmbunătățirea eficienței și eficacității structurilor administrației publice locale ale municipiului Tg-Jiu;
c) să propună proiecte de îmbunătățire și modernizare a sistemului de management administrativ;

d) să identifice resurse (umane, financiare, materiale etc.) și să propună modul de întrebuințate a acestora;

e) să acorde sprijin și asistență pentru organizarea de acțiuni de educație civică, culturale, artistice și de agrement;

f) să propună soluții pentru o mai bună utilizare a resurselor locale cu scopul creșterii calității serviciilor de protecție socială oferite cetățenilor;

g) să propună măsuri pentru o dezvoltare durabilă și de protecție a mediului înconjurător;

h) să aducă recomandări pentru modernizarea serviciilor publice și a infrastructurii locale;

i) să conlucreze cu inspectorii de zonă pentru a realiza un sistem comunicațional eficient între primărie și cetățeni.

Propunerile și sugestiile Grupului de Consilieri Obşteşti sunt adoptate cu majoritate simplă a voturilor și sunt aduse la cunoștință în scris conducerii primăriei Municipiului Tg-Jiu.

Art.17. Propunerile și recomandările făcute de Grupul de Consilieri Obşteşti au caracter consultativ, în limitele competențelor primarului și Consiliului Local, nefiind obligatorii termenele sau punerea lor în aplicare.
Capitolul V - Dispoziţii Finale şi Tranzitorii 

Art.18. Prezentul Statut intră în vigoare la data aprobării lui prin Hotărârea Consiliului Local. El poate fi îmbunătăţit sau amendat ori de câte ori este nevoie. 

Art.19. Semestrial Grupul de Consilieri Obşteşti împreună cu autoritatea executivă va analiza rezultatele activităţii desfăşurate în anul expirat, din care să rezulte eficienţa sau ineficienţa acestui organism.

Art.20. Primăria Municipiului Tg-Jiu va delega un funcţionar care va îndeplini activitatea de secretariat tehnic necesar bunei funcţionări a Grupului de Consilieri Obşteşti.

	Nr. crt.
	DOMENII

	1.
	Lucrări la rețele edilitare, semnalizare lipsă capace canalizare

	2.
	Chioșcuri, tonete și alt mobilier comercial stradal

	3.
	Garaje, mașini abandonate

	4.
	Depozitare pe domeniul public (materiale, ambalaje etc.)

	5.
	Organizări de șantier

	6.
	Firme și reclame luminoase

	7.
	Lucrări ilegale de construcții pe domeniul privat, clădiri aflate în stare de degradare

	8.
	Gradul de degradare a învelișului asfaltic

	9.
	Starea calitativă a sistemului de colectare / scurgere a apelor pluviale

	10.
	Gradul de curățenie a zonei, existența coșurilor și a containerelor pentru colectare gunoi, terenuri cu gunoaie

	11.
	Degradarea mobilierului urban 

	12.
	Starea Calitativă a spațiilor verzi

	13.
	Iluminatul public

	14.
	Câini comunitari

	15.
	Identificarea cetățenilor cu probleme sociale majore

	16.
	Nerespectarea normelor legale de ordine publică

	17.
	Încălcarea legilor prin comerț ambulant stradal

	18.
	Verificarea și constatarea lucrărilor de construcții: școli, licee și alte construcții

	19.
	Alte domenii


Domnule Primar,

Cine face sesizarea:

Asociația de Locatari / Proprietari ____________________________________________

Adresă ________________________________________________________________

Prin persoana d-lui / d-nei _________________________________________________

În calitate de membru al Grupului de Consilieri Obștești ai Municipiului Tg-Jiu.

Conținutul sesizării:

_______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
_________________________________________________________________________________________________
_________________________________________________________________________________________________
_________________________________________________________________________________________________
_________________________________________________________________________________________________
_________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
Demersuri / sesizări făcute anterior:

____________________________________________________________________________________________________________________________________________________________________________________________________________________________________________________________________________________________________________________________________________________________________________________________________
Semnătura,

DOMNULUI PRIMAR AL MUNICIPIULUI TÂRGU JIU

MUNICIPIUL TÂRGU JIU


PRIMĂRIA MUNICIPIULUI TÂRGU JIU








GRUPUL CONSILIERILOR OBȘTEȘTI





LEGITIMAȚIA NR.___________





NUMELE________________________________________





PRENUMELE____________________________________





             B.I./C.I. Seria _____ Nr.________


                                                                               PRIMAR,


       


        


             Posesorul legitimației are dreptul de a sesiza problemele din Municipiul Tg-Jiu.

